เคยมีเพื่อนคนจีนถามคุณบ้างไหมว่า
"ปีนักษัตรของคุณคือปีอะไร"
อย่านึกว่าพวกเขาแค่ชวนคุยเล่น ๆ นะคะ
ถ้าคุณบอกว่า "ฉันเกิดปีวอก"
พวกเขาจะรู้ได้ทันทีว่า
คุณต้องอายุ 24, 36, 48 หรือ 60 นี่แหละ
(เสียงหัวเราะ)
ถามถึงปีนักษัตรเป็นการถามถึงอายุ ในแบบที่สุภาพ
เมื่อเปิดเผยปีนักษัตร คุณยังได้รับการประเมินด้วย
มีการตัดสินว่าดวงของคุณจะดีหรือไม่ดี
ลักษณะนิสัยส่วนตัว อาชีพการงานภายหน้า
และคุณจะเป็นอย่างไรในปีนั้น ๆ
ถ้าคุณกับคนรักมีปีนักษัตรเดียวกัน
พวกเขาก็มีภาพในใจแล้วว่า ชีวิตคู่ของคุณจะเป็นอย่างไร
บางทีคุณอาจไม่เชื่อเรื่องปีนักษัตรจีน
ในเมื่อหนึ่งในสี่ของประชากรโลก ได้รับอิทธิพลจากสิ่งนี้
มันคงจะดีถ้าคุณจะทำอะไรกับมันได้
ถ้าอย่างนั้น ปีนักษัตรจีนคืออะไรกันแน่
ชาวตะวันตกส่วนใหญ่มักจะนึกถึงจักรราศี
ซึ่งเป็นสัญลักษณ์ที่ถูกแบ่งออก เป็น 12 เดือน
ปีนักษัตรจีนนั้นต่างออกไป
มันคือ 12 รอบปีที่มีสัตว์ต่าง ๆ เป็นตัวแทน
เริ่มต้นด้วยหนู (ชวด) และจบลงที่หมู (กุน)
และไม่มีความเกี่ยวข้องกับกลุ่มดาว
อย่างเช่น ถ้าคุณเกิดในปี ค.ศ. 1975 คุณเกิดปีเถาะ
เห็นปีนักษัตรของคุณไหมคะ
บรรพบุรุษชาวจีนของเรา สร้างเค้าโครงทางทฤษฎีที่ซับซ้อนยิ่ง
โดยยึดหลักหยินหยาง ธาตุทั้งห้า และ 12 ปีนักษัตร
นานนับเป็นพัน ๆ ปี
ความเชื่อยอดนิยมนี้มีผลต่อการตัดสินใจ ที่สำคัญของผู้คน
เช่น การตั้งชื่อ การแต่งงาน การมีลูก และทัศนคติที่มีต่อผู้อื่น
และความหมายโดยนัยบางอย่าง ก็ค่อนข้างน่าทึ่ง
ชาวจีนเชื่อว่าสัตว์ประจำปีนักษัตรบางชนิด มีความก้าวหน้ากว่าสัตว์ปีอื่น ๆ
ดังนั้น พ่อแม่จึงได้เจาะจงเลือกปี ที่จะให้กำเนิดทารก
เพราะพวกเขาเชื่อว่าความร่วมมือที่เหมาะสม จากสัตว์เหล่านั้น
จะสามารถมอบความเจริญรุ่งเรือง ให้กับครอบครัวได้
เราถึงกับต้องพึ่งปีนักษัตร สำหรับเรื่องความรักความสัมพันธ์
ฉันเกิดปีกุน จึงน่าจะมีความรักที่สุขสมบูรณ์ กับคนปีขาล มะแม และปีเถาะ
คนจีนเชื่อว่าบางปีนักษัตร เป็นศัตรูกันโดยธรรมชาติ
ในฐานะคนปีกุน ฉันจำเป็นต้องระวังคนเกิดปีงู
ยกมือขึ้นค่ะถ้าคุณเกิดปีงู
ไว้ค่อยคุยกันทีหลังนะ
(เสียงหัวเราะ)
เราเชื่อว่าบางปีนักษัตรนั้นโชคดีกว่าปีอื่น ๆ
อย่างเช่นปีมะโรง (มังกร)
ต่างจากวัฒนธรรมตะวันตก
มังกรจีนเป็นสัญลักษณ์ของอำนาจ พลัง และความมั่งคั่ง
มันเป็นความใฝ่ฝันของทุกคน ที่จะมีลูกเกิดปีมะโรง
พ่อแม่ของ แจ็ค หม่า จะต้องภูมิใจมากแน่
และก็ไม่ใช่แค่พวกเขาเท่านั้น
ในปี ค.ศ. 2012 ซึ่งเป็นปีมะโรง
อัตราการเกิดในจีน ฮ่องกง และไต้หวัน
เพิ่มขึ้นห้าเปอร์เซ็นต์
นั่นหมายความว่ามีเด็กจำนวนมากขึ้นอีกหนึ่งล้านคน
ด้วยวัฒนธรรมที่นิยมทารกเพศชาย
อัตราการเกิดของเด็กชาย - หญิงในปีนั้น คือ 120 ต่อ 100 คน
เมื่อเด็กชายปีมะโรงเหล่านั้นเติบโตขึ้น
ก็จะเผชิญกับการแข่งขันด้านความรัก และตลาดงานมากกว่าที่หนักหน่วงกว่า
ตามการรายงานของ BBC และสื่อรัฐบาลจีน
ในเดือนมกราคม ปี ค.ศ. 2015 พบว่ามีการผ่าตัดคลอดสูงที่สุด
ทำไมน่ะหรือคะ
เพราะว่านั่นเป็นเดือนสุดท้ายของปีมะเมีย
ไม่ใช่เพราะว่าพวกเขา ชอบปีมะเมียกันมากนักหรอก
เป็นเพราะว่าพวกเขาเลี่ยง ที่จะมีทารกผู้อาภัพที่เกิดปีมะแมต่างหาก
(เสียงหัวเราะ)
ถ้าคุณเกิดปีมะแม ก็อย่ารู้สึกแย่ไปเลยนะคะ
คนเหล่านั้นคือเด็กที่เกิดในปีมะแม
พวกเขาไม่ได้ดูเหมือนคนขี้แพ้เลยสำหรับฉัน
(เสียงหัวเราะ)
ปีขาล (เสือ) เป็นอีกปีที่ไม่เป็นที่พึงปรารถนา
เนื่องจากคนเกิดปีนี้ จะมีอารมณ์หุนหันพลันแล่น
หลายมณฑลของจีน มีอัตราการเกิดลดต่ำลงอย่างเห็นได้ชัด
ในช่วงปีนั้น ๆ
บางทีคนเราควรจะพิจารณาปีนักษัตร ในทางกลับกัน
อย่างเช่น เด็กปีขาลกับปีมะแม จะเผชิญกับการแข่งขันที่น้อยลงกว่ามาก
บางที พวกเขาต่างหากที่โชคดี
ฉันได้อ่าน ฟอร์บส์ ซึ่งจัดอันดับ 300 บุคคลที่รวยที่สุดในโลก
และเป็นเรื่องน่าสนใจที่ได้เห็นว่า
สองปีนักษัตรที่ไม่พึงปรารถนาที่สุด ปีมะแมและปีขาล
กลับได้อยู่จุดสูงสุดของแผนภูมินี้
ซึ่งสูงกว่าปีมะโรงเสียอีก
ดังนั้น บางทีพวกเราจึงควรพิจารณา
บางที มันคงจะดีกว่ามาก ที่จะมีการแข่งขันที่น้อยกว่า
ประเด็นสุดท้ายที่น่าสนใจแต่ไม่ท้ายสุดก็คือ
คนจีนมากมายทำการตัดสินใจด้านการลงทุน
โดยยึดหลักดัชนีปีนักษัตร
แม้ว่าความเชื่อดังกล่าว และวัฒนธรรมเกี่ยวกับปีนักษัตร
ได้มีมาเป็นเวลาหลายพันปีแล้ว
แนวโน้มการใช้มันในการตัดสินใจที่สำคัญ
ไม่ได้เกิดขึ้นจริง ๆ จนกระทั่งเมื่อไม่กี่สิบปีที่ผ่านมา
บรรพบุรุษของเรามัวแต่ง่วนอยู่กับ การเอาชีวิตรอดจากความยากจน ความแห้งแล้ง
ความอดอยาก การจลาจล โรคภัยไข้เจ็บ และสงครามกลางเมือง
และท้ายที่สุด คนจีนก็มีเวลา ความมั่งคั่ง และเทคโนโลยี
ที่จะสร้างชีวิตในอุดมคติ ที่พวกเขาปรารถนามาตลอด
การตัดสินใจร่วมกันของคน 1.3 พันล้านคน
ได้ก่อให้เกิดความผันแปรทางเศรษฐกิจ และการเรียกร้องทุกสิ่งทุกอย่าง
ตั้งแต่การดูแลด้านสุขภาพ การศึกษา ไปจนถึงทรัพย์สิน และสินค้าบริโภค
ดังที่จีนมีบทบาทสำคัญ ในเศรษฐกิจโลกและภูมิรัฐศาสตร์
การตัดสินใจบนพื้นฐานปีนักษัตร และประเพณีความเชื่อจีนอื่น ๆ
สุดท้ายแล้วก็ส่งผลกระทบต่อคนทั่วโลก
ในที่นี้มีใครเกิดปีวอกบ้างไหมคะ
ปี ค.ศ. 2016 นั้นเป็นปีวอก
ลิงเป็นสัตว์ที่ฉลาด อยากรู้อยากเห็น สร้างสรรค์ และซุกซน
ขอบคุณค่ะ
(เสียงปรบมือ)